**Familha** : Gigants **Nom** : L’Òme negue

# Origina :

Lo mite de l’Òmi negue qu’es espandit per la Gasconha sancèra. Qu’èra bien coneishut en las Lanas, mès tanben dinc en Arièja Hauta.

# Descripcion :

Un gigant, plan segur, mès gigant tanben au par deus gigants: quèn lo maishant temps e miaça en vinents de capsús, los ahoalhs negues qui’s pòden véder, de lunh, per dessús las montanhas, que prenen a còps la fòrma d’un òme mostrós : l’Òme negue.

# Istòria :

L’Òme negue qu’es la personificacion deu maishant temps, de la tempèsta, deu vènt-pluja, de las peirabatudas. Que cristalliza las paurs deus paisans de las planas de véder las crubadas deu son trabalh de tot l’an arroinadas pr'un caprici meteorologic.

Lo vènt de capsús, la Balaguèra com carré díser, qu’a tostemps marcat lo monde de nòste, pr’amor de la soa calor e de la facultat qu'a d’esnerviar lo monde ; de mèi, quèn disha de bohar, que hèi tustemps maishant temps (cf. l’arreproèr : « Jamés era Balaguèra non s’ei morta de sequèra »).

Las fòrmas maventas de las nublas qu’an tustemps afavorit l’imaginacion umana : de tot aquò amassa, de segur, que ven l’Òme negue.

# Intertextualitat :

* Lo Zèus deus Grècs (qui hasè càder los auratges, eca.).
* Lo Gigant deu Pic d’Ania, o *Jauna gorri*.
* Thòr en çò deus Escandinaves.
* L’Agla que hèi lo temps entaus indians Abenakis (deus quaus lo biarnés Sent Castin e vadot gran capdau).
* La sèrp Apopis, deus Egipcians.